
[bookmark: PRESKRIPZIO_TEKNIKOEN_AGIRIA]BALDINTZA TEKNIKOEN AGIRIA

LASARTE-ORIAKO KIROLDEGI BERRIA EGITEKO PROIEKTUKO OBRAK ZUZENTZEKO ZERBITZUAK PROZEDURA IREKI BIDEZ KONTRATATZEKO
1.- KONTRATATU BEHARREKO ZERBITZUEN OBJEKTUA

Kontratuak arkitektura zerbitzuak hartzen ditu, zehazki honako hauek:

1.1.- Obren zuzendaritza fakultatiboaren etapa:

· Obra zuzendaritza (arkitektoa)
· Egikaritze lanen zuzendaritza
· obrak (arkitekto teknikoa)
· instalazioak (ingeniaria/ingeniari teknikoa)
· Segurtasunaren eta osasunaren koordinazioa (arkitekto teknikoa edo arkitektoa, bi kasuetan Lan Arriskuen Prebentzioko Goi-teknikariak)
· Obra amaierako dokumentazioaren idazketa:
· Eraikinaren liburua
· Kalitate kontrolaren liburua
· 	Eraikina erabiltzeko baimen tekniko edo administratiboak lortzeko beharrezko dokumentazioa:
· Jarduera hasi aurreko jakinarazpena,.
· Beste baimen tekniko edo administratibo batzuk

2.- PROIEKTUAREN DATUAK

Michelin kiroldegi berria egiteko proiektua
Aurrekontua: 18.951.551,08 € (% 21eko BEZa barne)

3.- KONTRATATU BEHARREKO ZERBITZUEN IRISMENA

3.2.- Obren zuzendaritza fakultatiboaren etapa:

· Obren zuzendaritza fakultatiboa, bai obra-zuzendaritzari dagokionez (arkitektoa), bai obra egikaritzeko lanen zuzendaritzari dagokionez (arkitekto teknikoa) – Eraikuntzaren Antolamenduari buruzko Legean eta Eraikuntzako Kode Teknikoan (EKT) ezarritako izen eta funtzioen arabera–, instalazioetako teknikari espezialista baten partaidetzarekin. Teknikari hori zuzendaritza fakultatiboaren taldean egongo da, instalazioak egikaritzeko lanen zuzendari gisa (ingeniaria edo ingeniari teknikoa).
· Proiektuko doikuntzak eta aldaketak, ezinbestekoak direnak, sektore publikoko kontratuei buruzko legedian xedatuarekin bat.
· Segurtasunaren eta osasunaren koordinazioa eta enpresa-jardueren koordinazioa obrak egiten diren bitartean (arkitekto teknikoa edo arkitektoa, bi kasuetan Eraikuntzako Lan Arriskuen Prebentzioko goi-teknikariaren titulua duena).
· Kalitatea Kontrolatzeko Planaren jarraipena obrak egin bitartean
· Eraikuntzako eta eraispeneko hondakinen kudeaketaren jarraipena obran zehar
· Kontrol ekonomikoa eta Epeen kontrola



· Obrako ziurtagiriak (hilekoak, amaierakoa eta, hala badagokio, likidazioa)
· Obra amaierako ziurtagiria
· Eraikin amaituaren Eraginkortasun Energetikoaren Ziurtagiria, hala badagokio.
· Obrak amaiturik, dokumentazio teknikoak idaztea: Eraikinaren Liburua (Obraren Amaierako “as built” Egoera eta Erabilera eta Mantentze Jarraibideak jasota), Kalitate Kontroleko Liburua
· Instalazioen legeztapen administratiboetarako beharrezkoak diren dokumentazio teknikoen izapidetzearen kontrola eta jarraipena.
· Jarduera sailkatuaren lizentzia, edo, jarduera hasteko aldez aurreko jakinarazpena lortzeko beharrezkoak diren dokumentazio teknikoak idaztea.
· Lanen berme-epe eraginkorrean izandako intzidentzien kontrola, segimendua eta, hala badagokio, zuzendaritza fakultatiboa (lanen zuzendaritza, lanak eta instalazioak gauzatzeko zuzendaritza, segurtasun-eta osasun-koordinazioa, etab.), dagokien kontratuaren arabera.
· Eraikinaren egoerari buruzko azken txostena, obren berme aldia amaitzean 
Esleipendunak Lasarte- Oria Udalako zerbitzu teknikoei lanen berri emango die unean-unean, eta horretarako beharrezkoak diren bilerak eta kontaktuak egingo ditu.

Lasarte- Oria Udalari informatzeaz gain, esleipendunak bere lanak egingo ditu        gaitasun osoarekin eta bere lanbide-funtzioen erantzukizun osoarekin.

Geroagoko ataletan adieraziko da kontratuaren alderdietako bakoitzean eta dagozkion dokumentu teknikoetan eskatzen den irismen xehatua, aurkezpenerako arauak eta alde grafikoei eta idatziei eman beharreko tratamendu informatikoa adierazita.


4.- ADJUDIKAZIODUNAREN BETEKIZUN PROFESIONALAK. TALDE TEKNIKOA ETA FUNTZIOAK. AZPIKONTRATAZIOA

- Zuzendaritza fakultatiboaren etapa:

Obren zuzendaritza fakultatiboaren etapan, talde teknikoak arkitektoaz (obra- zuzendaritza) eta arkitekto teknikoaz gain (obren exekuzioaren zuzendaria), ingeniari tekniko bat edo ingeniari bat izango du (instalazioen exekuzioaren zuzendaria) baita Segurtasunaren eta Osasunaren Koordinazioaren eta enpresa-jardueren koordinazioaren arduradun bat ere, arkitekto tekniko bat edo arkitekto bat izan beharko duena, betiere Lan Arriskuen Prebentzioko goi-mailako teknikariaren titulazioa duena.

Obren zuzendaritza fakultatiboko fasean, teknikarien gutxieneko lanaldia asteko 20 ordukoa izango da, eta honako maiztasun honekin bisitatu beharko dituzte lanak: arkitektoak (obra zuzendaritza) astean behin; astean bitan, arkitekto teknikoak (obren exekuzioaren zuzendaria), ingenariak edo ingeniari teknikoak (instalazioen exekuzioaren zuzendaria) eta Segurtasunaren eta Osasunaren Koordinazioaren arduradunak.

Arkitektoaren ardura izango da talde teknikoa zuzentzea, eta, horretaz gain, esku hartzen duten teknikari guztien artean behar den koordinazioa lortzeko eginkizuna izango du.

Era berean, kontratatutako talde teknikoaren zuzendaritzak bere gain hartuko du enpresa esleipendunaren eta Udal Bulego Teknikoaren arteko koordinazioa eta harreman zuzena, eta haren bulego teknikoek eta azpiegitura profesionalek kontratuaren xede diren lanak egiteko maiztasuna eta azkartasuna bermatuko dituen kokapen bat izan beharko dute.



Lantalde teknikoko kide bakoitzak garatu behar dituen gutxieneko eginkizunen laburpena honakoa da:

	

Fasea
	

Arkitektoa
	
Ingeniaria Ingeniari teknikoa
	
Arkitekto teknikoa
	Arkitekto teknikoa, arkitektoa
(biak laneko arriskuen prebentzioko	goi
mailako teknikariak)

	
Zuzendaritza Teknikoa
	-Obra zuzentzea
-Taldea zuzentzea
	
-Instalazioen exekuzioa zuzentzea
	
-Lanen exekuzioa zuzentzea
	-Segurtasuna	eta osasuna koordinatzea	eta enpresa-jarduerak
koordinatzea.




- Azpikontratazioa:

Onartzen da segurtasunaren eta osasunaren koordinazioaren arduraduna eta hemen ezarritako gutxienekoei gehi dakizkiekeen beste teknikari batzuk azpikontratatzea.


5.- EPEAK

Obren Zuzendaritza Fakultatiboaren etapa: obren zuzendaritza fakultatiboaren iraupena obren benetako egikaritza osoan luzatuko da, aurreikusitako hasierako epea edozein dela ere, eta jarraitu egingo du obren zuzendaritza fakultatiboak eraikinaren egoerari buruzko azken txostena idatzi arte, obren berme aldia amaitu ondoren. 27 hilabeteko epea aurreikusten da obrak egiteko.


6.- ZERBITZUEN PREZIOA ETA FAKTURAZIOA

Zerbitzuen gehieneko kostua izango da 598.078,67 eurokoa (BEZa barne). IVA.

Esleipendunak eskainitako zerbitzu-sarien zenbatekoa finkoa izango da, eta ez da aldatuko obren lizitazioan izan daitekeen beherapenagatik, likidazioagatik edo obra- kontratuan aurreikusitako aldaketengatik, ezta horien benetako iraupenagatik edo berme- epe eraginkorragatik ere.

Fakturazioaren ondorioetarako soilik, honako banakapen hau ezartzen da:

% 91: Obren zuzendaritza fakultatiboa: obra-zuzendaritza (arkitektoa); obren exekuzioaren (arkitekto teknikoa) eta instalazioen exekuzioaren (ingeniaria edo ingeniari teknikoa) zuzendaria, eta Segurtasunaren eta Osasunaren Koordinazioa. Hileko fakturazioa onartzen da, obraren hileko ziurtagiriaren proportzioan.
% 7 : Amaierako ziurtapena eta  Obra amaierako dokumentazioa («as built» planoak, eraikinaren liburua, etab.), eraikina erabiltzeari (lehen erabilerako lizentzia, jarduera hasi aurreko jakinarazpena, etab.) eta haren instalazioei buruzko (elektrizitatea, klimatizazioa, suteak, gasa, igogailuak, etab.) baimen administratiboetarako beharrezkoa dena barne.
% 2: Obra-kontratuaren berme-epean beharrezkoak diren konponketen kontrola, segimendua eta, beharrezkoa bada, zuzendaritza fakultatiboa (lanen zuzendaritza, lanak gauzatzeko zuzendaritza, segurtasun- eta osasun- koordinazioa, etab.), kontratua likidatu arte. Epe hori amaitzean, eraikinaren egoerari buruzko Amaierako Txostena egin beharko da.

[bookmark: Era_berean,_fakturazioa_banakatu_ahal_iz]Era berean, fakturazioa banakatu ahal izango da, muga horien barruan, lanen burututako faseei edo kontzeptuei dagozkien beste kobrantza partzial batzuetan.


7.- LIZITAZIO FASEKO INFORMAZIOA

Obrak gauzatzeko proiektuaren memoria eta aurrekontua emango dira

8.- ADJUDIKAZIODUNARI EMAN BEHARREKO DOKUMENTAZIOA

Obrak gauzatzeko proiektua emango da.

9.- APLIKATU BEHARREKO ARAUDIA

Jarraian adierazten da, batzuk aipatzearren, eta ez zehatz-mehatz, bete beharreko araudia:

Hirigintza plangintzako araudia eta aplikatu beharreko udal-ordenantzak; Eraikuntzaren Kode Teknikoa (EKT) (SE Egiturazko Segurtasuna; SI Segurtasuna Sute kasuan; SUA Erabiltzeko Segurtasuna eta Irisgarritasuna; HS Bizigarritasuna- Osasungarritasuna; HR Bizigarritasuna-Zarataren aurkako babesa; eta HE Bizigarritasuna- Energia aurrezpena); Irisgarritasunari buruzko araudia (20/1997 Legea, abenduaren 4koa, Eusko Jaurlaritzarena, eta hura garatzen duen 68/2000 Dekretua, apirilaren 11koa; VIV/561/2010 Agindua, otsailaren 1ekoa, espazio publiko urbanizatuei buruzkoa); Egitura kodea (470/2021 Errege Dekretua); NCSE-02 Eraikuntza Sismoerresistentearen Araua (997/2002 Errege Dekretua, irailaren 27koa); RITE Eraikinetako Instalazio Termikoen Erregelamendua; Legionellari buruzko erregelamendua; REBT Behe Tentsioko Erregelamendu Elektroteknikoa (842/2002 Errege Dekretua, abuztuaren 2koa); Eraikuntzako produktuak eta eraikuntzako elementuak Suarekiko Erreakzio eta Erresistentzia propietateen arabera Sailkatzeko Araudia (842/2013 Errege Dekretua, urriaren 31koa); Suteen aurka Babesteko Instalazioei buruzko Erregelamendua (513/2017 Errege Dekretua, maiatzaren 22koa); Industria-establezimenduetako suteen aurkako segurtasun-araudia (2267/2004 Errege Dekretua); Segurtasun eta Osasuneko, Kalitate Kontroleko, eta Hondakinen Kudeaketako araudiak, baita aplikatzekoa den gainerako araudia ere.

Agiri honetan aipatu diren araudi zehatzez gain, haiekin bat datozen xedapenak eta gerora egin daitezkeen aldaketak ere kontuan hartu behar dira.

10.- LANEN IRISMEN XEHATUA DAGOZKION DOKUMENTU TEKNIKOAK

10.1.- Obren ZUZENDARITZA FAKULTATIBOAREN etapa:

10.1.1.- Irismen xehatua:

Obren Zuzendaritza Fakultatiboko talde teknikoak (arkitektoa, arkitekto teknikoa eta ingeniaria edo ingeniari teknikoa, baita segurtasuna eta osasuna koordinatzeaz arduratzen diren pertsonak ere) egin beharreko lana obrak hasi aurreko lanetatik obra kontratuaren berme aldia amaitu artekoa izango da, eta, gutxienez, honako eginkizun hauek izango ditu:





10.1.1.1.- Kontratatutako teknikariak ez badira Egikaritze Proiektuaren edo horren Azterlan Tekniko Osagarrien egileak, dokumentu horiek aztertu, gainbegiratu eta onartzea edo, hala badagokio, dagokien zuzenketa


egitea (balizko kontraesanak, gabeziak, zehaztugabetasunak, akatsak, etab.).
10.1.1.2.- Hala badagokio, kontratazio-mahaiari aholkularitza ematea eraikuntza enpresek obren lizitazioan aurkeztutako eskaintzei buruz.
10.1.1.3.- Zuinketa egiaztatzea, eta lanak hasteko baimena ematen duen akta
sinatzeko obrara joatea.
10.1.1.4- Lurraren kokapen planoa eta ezaugarriak ematea Garabi-Dorreko proiektua idatzi duen teknikariari (836/2003 Errege Dekretua, ekainaren 27koa).
10.1.1.5.- Eraikuntza enpresak aurkeztutako obra plana onartzea, bai eta izan ditzakeen eguneratzeak ere, eraikuntza enpresa horren kontratu epera egokituz. Egikaritze prozesurako behar den denboraz gain, kontuan hartuko dira materialak eta ekipoak hornitzeko epeak, bai eta instalazioen eta haien kudeaketa sistemen funtzionamendu probak egiteko behar direnak ere.
10.1.1.6.- Obrara maiz egin beharreko aldizkako bisitak (20 ordu astean teknikari guztientzat). Bisita horiek, oro har eta gutxienez, astean behin egingo dituzte obra-zuzendariek, eta astean bitan honako teknikari hauek: obra gauzatzeko zuzendaritza, instalazioak egikaritzeko zuzendaritza eta segurtasun eta osasun arloko koordinazioa. Nolanahi ere, iragazgaizteak egiten diren bitartean presentzia jarraitua eskatuko da, eta iraunkorra, berriz, obra prozesuko fase kritikoetan zehar. Zuzendaritza fakultatiboko kideen oporrak obra une oro artatzeko moduan antolatuko dira.
10.1.1.7.- Obrako Zuzendaritzaren (arkitektoa) eta Obra Egikaritzeko Lanen Zuzendaritzaren (arkitekto teknikoa) berezko eginkizunak egitea (38/1999 Legea, azaroaren 5ekoa, Eraikuntzaren Antolamenduari buruzkoa, eta ondorengo aldaketak; eta EKT), instalazioetako teknikari espezialista baten partaidetzarekin. Teknikari hori zuzendaritza fakultatiboaren taldean egongo da, Instalazioetako lanen zuzendari (ingeniaria edo ingeniari teknikoa) gisa.
Teknikari horiek jarraibideak emango dituzte, ahozkoak zein idatzizkoak eta grafikoak –adjudikaziodunak idatzi beharreko Agindu Liburuan eta/edo Obrako Bileren Aktetan jasoak guztiak–, proiektuko dokumentuak behar bezala interpretatzeko, behar bezala egikaritzeko, obran jartzeko eta erabiltzeko moduan jartzeko (eraikuntzako elementuak eta instalazioak), bai eta obran sortzen diren gorabeherak konpontzeko ere.
Egikaritze lanetan beharrezkoak diren egiaztapen guztiak sartzen dira (zuinketakoak, geometrikoak, lurpeko saneamendukoak, estankotasunekoak, instalazioen konexiokoak, funtzionamendukoak, etab.).
Obrak proiektuaren, onartzen diren aldaketen eta eraikuntza onaren printzipioen arabera egingo dira. Obran hartutako eraikuntza soluzioek edozein eraikuntza patologia prebenitzera bideratuta egon beharko dute, eta lehentasuna emango zaie beharrezko fidagarritasunari eta egikaritzearen eta mantentzearen sinpletasunari.
Halaber, Obren Zuzendaritza Fakultatiboko ingeniariak edo ingeniari teknikoak berariaz kontrolatuko du instalazioen egikaritze eta obran jartze guztia, bereziki kontuan hartuta instalazio horietako hodien eta elementuen konexio eta loturak egoki egitea, trazadura eta antolamendu orokorreko ordena, amaierako egoerako datuak hartzea (trazadurak, ezaugarriak, etab.) eta proiektuan agindutako emaitzak benetan lortzea.
Ondorio horietarako, gorago adierazi bezala, obran egingo dira beharrezko proba eta egiaztapen guztiak.
10.1.1.8.- Obran jarri aurretik, materialak eta ekipoak onartzea edo baztertzea, proiektuko preskripzioen, Kalitatea Kontrolatzeko Planaren eta indarrean dagoen araudiaren arabera.
10.1.1.9.- Obraren kontrol ekonomikoa eta epearena. Obraren funtsezko bi alderdi horiek bereziki kontuan hartu beharko dira gerta daitekeen edozein desbideratze edo aldaketaren aurrean. Nolanahi ere, behar bezala justifikatu beharko dira eta Lasarte- Oria Udalako zerbitzu teknikoek onartu beharko dituzte.
10.1.1.10.- Obra jatorriari dagozkion hileroko ziurtagiriak egitea eta sinatzea, dagozkien neurketekin eta proiektuko unitateko prezioekin, bai eta, hala badagokio, onartutako kontratu-prezioekin ere, aurrerago adierazten den bezala.
Testuan, eta indarrean den aurrekontuko obrako unitateen deskripzioaren ondoren, zehaztasun osoz emango dira obrako unitateen ezaugarri teknikoak –benetan gauzatu diren moduan–, bai eta    marka eta modelo komertzialak ere.
Proiektuaren Preskripzio Tekniko Partikularren Agiriak ezartzen duenarekin bat etorriz, obra egikarituan dagozkion atxikipenak aplikatuko dira ziurtagirietan, harik eta materialen, ekipamenduen eta instalazioen kalitate eta funtzionamendu onaren egiaztapenak gainditzen diren arte.
10.1.1.11.- Lasarte- Oria Udalari hiru hilean behin txostenak egitea obraren eraikuntzaren bilakaerari buruz, batez ere prezioari eta epeei dagokienez, baita obraren garapenari eta gorabeherei buruzko beste edozein txosten egitea ere (adibidez, segurtasunari eta osasunari buruzkoa, kalitate-kontrolari buruzkoa, etab.).
10.1.1.12.- Lasarte- Oria Udalako zerbitzu teknikoek obren gauzatzearen jarraipen egokia egiteko deitutako bileretara eta lan saioetara joatea, eta horien aktak egitea.
10.1.1.13.- Obra prozesuaren argazkiak egitea, arreta berezia jarrita ezkutuko zati eta elementuetan (lur-indusketa, zimenduak eta lur elektrikoak, lurpeko saneamenduak, armatuak, eraikuntzako xehetasunak, etab.), instalazioetan (elektrizitatea, iturgintza, hodiak, etab.), eta lurzatirako zerbitzu sareen hartuneetan.
Argazki horiek, behar bezala datatuta, kokapenari dagokionez argi eta garbi identifikatuta, definizio grafiko nahikoarekin eta behar bezala ordenatuta, hileko txostenetan eta obra amaierako dokumentazioan sartuko dira, eta euskarri informatikoan egingo dira.
10.1.1.14.-«Obra planoak» idaztea. Plano horietan, izen horrekin eta behar bezala datatuta, obran hartutako irtenbide zehatzak jasoko dira (eraikuntza xehetasunak, instalazioen trazadura, etab.).



10.1.1.15.- Hala badagokio, proiektuaren doikuntzak eta aldaketak egitea, bai kontratuaren administrazio klausula partikularren agirian aurreikusita daudenak, bai eta hertsiki ezinbestekoak direnak ere, hori guztia Sektore Publikoko Kontratuei buruzko legerian xedatutakoaren arabera.
10.1.1.16.- Datuak etengabe hartzea, obra gauzatzen den bitartean, planoak eta beste dokumentu batzuk etengabe eguneratzeko, aurreko bi ataletan aipatu den bezala, bai eta obraren azken egoerari buruzko dokumentazioa prestatzeko ere, aurrerago adieraziko den moduan.
10.1.1.17.- Segurtasun eta Osasun Koordinazioa (1627/1997 Errege Dekretua), barne harturik enpresa eraikitzaileak aurkeztu beharreko Segurtasun eta Osasun Planari buruzko txostena (ondoren Lasarte- Oriako Udalak onar dezan), enpresa horrek lantokia irekitzeko egin beharreko izapideen egiaztapena, eta Gorabeheren Liburuan egin beharreko oharrak baita enpresa jardueren koordinazioa ere.
10.1.1.18.- Azpikontratazioaren Liburua egiaztatzea (32/2006 Legea, urriaren 18koa).
10.1.1.19.- Kalitatea Kontrolatzeko Planaren betetze mailaren jarraipena egitea (209/2014 Dekretua, urriaren 28koa, Eusko Jaurlaritzarena, eta horrekin bat datozen xedapenak), Eraikinaren Kalitatea Kontrolatzeko Liburua barne.
10.1.1.20.- Eraikuntza enpresak aurkeztu behar duen Eraikuntzako eta eraispeneko hondakinak kudeatzeko plana (105/2008 Errege Dekretua, otsailaren 1ekoa) onartzea eta haren jarraipena egitea. Obrak amaitzean, Kudeaketari buruzko Azken Txostena erantsi da, Zuzendaritza Fakultatiboak sinatua (Eusko Jaurlaritzaren 112/2012 Dekretua, uztailaren 26koa) eta egiaztatutako erakunde batek egiaztatua.
10.1.1.21.- Obra amaitu ondoren, eraikinaren funtzionamendurako beharrezko proba guztiak egitea. Berariaz sartzen dira instalazio guztien egiaztapena, erregulazioa eta doikuntza (klimatizazioa, etab.), bai eta kudeaketa sistemarena ere, jabetzak egoera ezin hobean erabil ditzan, hain zuzen ere parametro higrotermikoak, zarata mugatzekoak, argiztapenekoak eta konfort orokorrekoak lortuta.
10.1.1.22.- Obra amaierako ziurtagiria egitea eta sinatzea. 10.1.1.23.- Obraren harrerara joatea eta sinatzea.
10.1.1.24.- Obra jatorrian egindako azken ziurtagiria egitea eta sinatzea, aurretik adierazitako ziurtagirien ezaugarri berberekin eta dagokion txostenarekin. Ziurtagiri horren testuan, eta indarrean den aurrekontuko obrako unitateen deskripzioaren ondoren, zehaztasun osoz emango dira obrako unitateen ezaugarri teknikoak –benetan gauzatu diren moduan–, bai eta marka eta modelo komertzialak ere.
10.1.1.25.- Obraren azken egoerari buruzko dokumentazio grafikoa eta idatzizkoa idaztea. Dokumentazio horretan, zehatz-mehatz eta xehetasun osoz jasoko da eraikinaren egoera, benetan eraiki den bezala (“as built”).
10.1.1.26.- Eraikin amaituaren Energia Efizientziaren Ziurtagiria ematea eta sinatzea (235/2013 Errege Dekretua, apirilaren 5ekoa). (hala badagokio)
10.1.1.27.-Obra Zuzendaritzaren ziurtagiriak ematea eta sinatzea, instalazioen arloan zerbitzuan jartzeko baimenak eta administrazio legeztapenak lortzeko (goi-tentsioko hartuneen proiektuak barne), baita ziurtagiri horiek lortu arteko izapideen kontrola eta jarraipena egitea ere, eta ziurtagiri



horiek Lasarte- Oria Udalako zerbitzu teknikoetara bidaltzea (suteak, elektrizitatea, klimatizazioa eta instalazio termikoak, gasa, tximiniak, telekomunikazioak, etab.).
10.1.1.28 – Lehen erabilerako lizentzia lortzeko beharrezkoa den amaierako egoeraren dokumentazio teknikoa idaztea (EKT-SIren araberako suteei buruzko araudia betetzen dela justifikatzea, eta abar, hala badagokio).
10.1.1.29.- Jarduera hasi aurreko jakinarazpena aurkezteko beharrezkoa den amaierako egoeraren dokumentazio teknikoa idaztea.
10.1.1.30.- Jabeari aholkularitza ematea, proiektuan sartutako instalazioei dagozkien zerbitzu sareak (elektrizitatea, gasa eta beste erregai batzuk, telefonia, etab.) hornitzen dituzten enpresekin kontratatzeko.
10.1.1.31.- Eraikinaren Liburua idaztea. Liburu horretan, besteak beste, honako datu hauek jasoko dira: adierazitako "as built" delakoa, egindako obrak eta instalazioak erabiltzeko eta mantentzeko jarraibideak, eta erabilitako material eta ekipo guztien definizio zehatza (markak eta modelo komertzialak, ezaugarriak, etab.), dagozkion zehaztapen teknikoen fitxekin batera.
10.1.1.32.- Obra kontratuaren berme aldian, eraikinean gerta daitezkeen gorabeheren kontrola eta jarraipena egitea, eta akatsak edo funtzionamendu okerra (filtrazioak, klimatizazio-arazoak, etab.) konpontzeko zuzendaritza fakultatiboaren berezko eginkizunak betetzea. Berme epean ere zuzendaritza fakultatiboaren funtzioak orain arte definitutakoak bezain zabalak direla ulertu behar da (lanen zuzendaritza, lanak eta instalazioak gauzatzeko zuzendaritza, segurtasun eta osasun koordinazioa, bileren txostenak eta aktak idaztea, etab.).
10.1.1.33.- Obrak berrikustea horien berme aldia amaitzen denean, eta dagokion Amaierako Txostena ematea. Obretan akatsik antzemanez gero, txosten horrek dagozkion jarraibideak emango dizkio kontratistari, eta behar diren zuzenketak egiteko berme epea luzatzea ezarriko du. Epearen luzapen horrek irauten duen bitartean, zuzendaritza fakultatiboaren berezko eginkizunak luzatuko dira.
10.1.1.34.-Era berean, berme aldia amaitu eta, hala badagokio, aurreko puntuan adierazitako zuzenketak egin ondoren, obraren jatorriaren araberako likidazioa egitea eta sinatzea, hala badagokio.
10.1.1.35. –Eraikinaren deskribapena, Obra Berriaren Deklarazioari begira, eta notarioaren aurrean sinatzea (hala badagokio).
10.1.1.36.- Indarrean dagoen araudiak adierazitako beste edozein, edo kontratuaren izaerari dagokion beste edozein.


10.1.2.- Zuzendaritza fakultatiboaren etapako DOKUMENTUAK:

Obren zuzendaritza fakultatiboaren etapa honetan aurkeztu beharreko dokumentuak honako hauek izango dira:

Esan bezala, hileko obra-ziurtagiriak, obra bukaeraren ziurtagiria, eta behar diren txosten eta dokumentu grafiko eta idatzi guztiak, bai legez behar direnak (Eraikinaren Liburua erabilera eta mantentze jarraibideekin, Kalitate Kontroleko Liburua, Energia Eraginkortasunaren Ziurtagiria, etab.), bai Lasarte- Oria Udalak behar dituenak, hain


zuzen lanak nola egin diren jakiteko eta eraikinaren amaierako egoera eta etorkizunean beharko dituen mantentze lanak ezagutzeko. Horiez gain, lehen erabilerarako lizentziarako, jarduera irekitzeko lizentziarako, instalazioak legeztatzeko, berme aldiaren amaierako txostena egiteko eta, azkenik, obra likidaziorako beharrezkoa den dokumentazioa aurkeztuko da.
Ondoren, Zuzendaritza Fakultatiboaren etapa honetako dokumentu batzuen edukia deskribatzen da, bai obrak egin bitartekoa bai obrak amaitzen direnekoa, obra amaierako dokumentazioarekin batera:


10.1.2.1.- Obrak egin bitartean

1.- Obra ziurtagiriak:

Hileko ziurtagiriak,   azken   ziurtagiria   barne,   jatorrikoak   izango   dira,   dagozkien
neurketekin eta Proiektuko Prezio Unitarioak erabilita.

Lanen jarraipen ekonomikoa argiagoa eta errazagoa izan dadin, ziurtagiri horietan proiektuan erabilitako obra unitateen deskribapen bera erabiliko da nahitaez (identifikazioa zenbakia, eta edukia). Aldez aurretik onartutako prezio kontrajarririk baldin badago, dagozkien obra unitateen identifikazioa-zenbakia argi eta garbi bereiziko da proiektukoetatik, nahiz eta dagozkien aurrekontuko kapituluen barruan ager daitezkeen.

Neurketak argi eta garbi identifikatuta egongo dira, aurrekontuan bezala, dagozkien proiektuko zonen arabera. Eraikuntza edo alderdi bereiziak bat baino gehiago baldin badira, neurketak horietako bakoitzari buruzkoak izango dira.

Ahal dela, ziurtagiri horien aurkezpena erabiliko da, eta, bertan, hilabeteko ziurtagirian gauzatutakoa eta aurreko ziurtagirietan gauzatutakoa bereiziko dira.
Testuan, eta indarrean den aurrekontuko obrako unitateen deskripzioaren ondoren, zehaztasun osoz emango dira obrako unitateen ezaugarriak –benetan egikaritu diren moduan–, bai eta marka eta modelo komertzialak ere.

Kasuan kasuko neurketei prezio unitarioak aplikaturik egikaritze materialaren terminoetan ateratzen den batuketaren emaitzari –egon daitezkeen oroharreko partidak ere gehituta– kontratuko beherapena aplikatuko zaio, eta, ondoren, gastu orokorren (% 13) eta mozkin industrialaren (% 6) koefizienteak eta dagokion BEZa. Hala badagokio, proiektuan aurreikusitako penalizazioa –edo Zuzendaritza Fakultatiboaren irizpidearen arabera behar lukeen penalizazioa– aplikatuko zaie unitateko prezioei, agindutakoa baino kalitate txikiagoko obra unitateen kasuan.

Materiala edo ekipamenduak pilatzeagatiko aurrerakinak baldin badaude, ziurtagirian agertuko dira, dagokien separatarekin, horien amortizazio egoera ere adierazita.
Prezio berrikuspena egonez gero, hori ziurtagiriaren beste separata batean jasoko da, berrikuspen formula eta erabilitako kalkuluak adierazita.

Aurrerago adierazten den bezala, Lasarte- Oriako Zerbitzu Teknikoek ezarritako ziurtapen karatula erabiliko da azal gisa.



2.- Obra-bileren aktak, hiruhileko txostenak, prezio kontrajarriei buruzko txostenak, etab.:

Dokumentu horien edukiak hemen kontratuaren irismen zehatzari buruz eta kontratuaren objektu espezifikoen izaerari buruz adierazitakoari erantzungo diote. Behar bezalako zehaztasuna eta argitasuna izango dute.


10.1.2.2.- Obra amaierako dokumentazioa:

1.-	Eraikinaren	Liburua	(38/1999	Legea,	azaroaren	5ekoa,	eraikuntzaren antolamenduari buruzkoa). Honako hauek hartzen ditu:

1.1.- Obraren azken egoerari buruzko dokumentazioa:

Lehen aipatutako obraren azken egoerari buruzko dokumentazioak zehaztasun osoz jasoko du eraikinaren egoera, benetan eraiki den bezala (“as built”), egindako aldaketekin, obran zehar hartutako eraikuntzari buruzko erabakien xehetasunekin eta erabilitako materialen eta ekipamenduen zehaztapen zehatzarekin (marka eta modelo komertzialak, ezaugarriak, etab.); eta arreta berezia eskainiko die alderdi eta elementu ezkutuei (zimenduak, lur elektrikoak, saneamenduak, armatuak, eraikuntzako xehetasunak, etab.), instalazioei (elektrizitatea, iturgintza, hodiak, etab.), eta zerbitzu sareek partzelarako dauzkaten harguneei. Honako hauek izango ditu:

1.1.1.- “Obraren   azken   egoerari-Eraikinaren   Liburuari”   dagozkion   planoak
(dagokien datarekin):

Oinarrizko Proiektua eta Egikaritze Proiektua (I. eranskinaren arabera) osatu zuten planoetako bakoitza sistematikoki eta berrikusita eguneratzea ekarriko dute, zenbaketa edo identifikazio berari eutsiz, eta obran jasotako aldaketa, egokitzapen eta zehaztapen guztiak jasoko dituzte (erabilitako materialak, ekipoak, marka eta modelo komertzialak, etab.).

Era berean, plano berriak gehituko dira obren zuzendaritzan zehar erabakitako eta egikaritutako eraikuntza xehetasunekin (Aginduen Liburua, etab.), bai eta eraikinaren azken egoerari eragiten dion beste edozein inguruabarrekin ere. Plano berri horien definizio maila proiektuko planoetan erabilitakoaren parekoa izango da, gutxienez, eta identifikazioa edo zenbakia haien korrelatiboa izango da.


1.1.2.- “Obraren azken egoerari-Eraikinaren   Liburuari” dagokion memoria
(dagokion datarekin):

Obra azaletik identifikatzeaz gain, Egikaritze Proiektuko Memoriako atalak izandako aldaketekin erreproduzituta (I.1.1.- Agenteak; I.1.2.- Aurretiazko informazioa; I.1.3.- Proiektuaren deskripzioa; eta I.1.4.- Eraikinaren prestazioak), obraren garapen eta egutegia jasoko du, eta baita ere gorabehera aipagarrienak eta lanak egin bitartean egindako aldaketen, erantsien edo zehaztapenen azalpena (honako hauei dagokienez: araudia bete izanaren justifikazioa, egindako kalkulu berriak, obran hartutako irtenbideak, lanak gauzatzeko modua, onartzeko irizpideen edo tolerantzia onargarrien aldaketak, erabilitako materialen eta ekipoen fabrikatzaileen eta jatorrien zerrenda, eta abar.)

Instalazioen atalean, Klimatizagailuen, makina termikoen eta beste instalazio batzuen laburpen koadroa eguneratuko da, benetan eraikitakoaren arabera, agiri honetan eskatzen baita, Egikaritze Proiektuko instalazio sistemen irismen xehatuaren barruan: Ekipoen identifikazioa edo erreferentzia; marka eta modeloa; zerbitzatzen dituen espazioak eta azalera; makinaren kokapena (planta, kanpoaldea/barnealdea); potentzia hotza/beroa; aire-emaria; erregulazioa eskuz/automatikoki, eta abar. Datu horiek guztiak EXCELL formatuan jaso beharko dira.

Eraikuntza prozesuaren unerik adierazgarrienen argazki erreportaje osoa sartuko da, eta arreta berezia jarriko zaie, esan bezala, elementu ezkutuei (zimendu eremua, egiturako armatuak, eraikuntzako xehetasunak, etab.), instalazioei eta zerbitzu sareen harguneei. Argazki guztiak behar bezala datatuta egongo dira, eta argi identifikatuta kokapenari dagokionez.

Fatxada guztien amaierako egoeraren argazkiak sartuko dira, eta baita eraikineko barrualde adierazgarrienenak ere.


1.1.3.- Obra amaierako ziurtagiria, obraren azken kostua egiaztatzen duena (dagokion datarekin):

Azken ziurtapenaren (amaierakoa) zenbatekoa eta obraren jatorrizko kostu osoa adieraziko ditu.
Testuan, eta indarrean den aurrekontuko obrako unitateen deskripzioaren ondoren, zehaztasun osoz emango dira obrako unitateen ezaugarriak – benetan egikaritu diren moduan–, bai eta marka eta modelo komertzialak ere. Horrela, obra amaierako ziurtagiriak obren kostu zehatza kuantifikatzeaz gain, eraikuntzan erabilitako material eta ekipo guztiak jasoko ditu, xehetasunez.
Kontratuaren aldaketei eta prezio kontraesankorrei buruzko txostenak erantsiko dira.
Azken ziurtagirirako adierazitakoa obren berme-aldia amaitu ondoren egiten den likidazioan ere aplikatuko da.


1.2.- Akten, ziurtagirien eta obren garapenaren une nagusien dokumentuen kopiak:
· Zuinketa egiaztatzeko eta obrak hasteko akta
· Aginduen Liburua eta/edo Obra Bileretako Aktak
· Obra amaierako ziurtagiria
· Obren harrera akta
· Eraikin amaituaren Eraginkortasun Energetikoaren Ziurtagiria, Zuzendaritza Fakultatiboak sinatua (235/2013 Errege Dekretua, apirilaren 5ekoa) (Eusko Jaurlaritzaren 226/2014 Dekretua).
· Eraikuntza eta eraiste lanetako hondakinen kudeaketaren Amaierako Txostena
· Instalazioen arloko ziurtagiriak (suteen aurkako babesa, behe tentsioa, instalazio termikoak, hala badagokio, tximinien egokitasuna, etab.)
· Segurtasun eta osasun koordinazioaren azken ziurtagiria.
· Enpresa-jarduerak koordinatzeko aktak



1.3.- Eraikuntza prozesuan esku hartu duten agenteen identifikazio zerrenda, haien helbide eta telefonoekin: teknikariak (zuzendaritza fakultatibokoak eta horien laguntzaileak, Segurtasun eta Osasun Koordinaziokoak, Kalitate Kontrolekoak eta abar barne), enpresa kontratista bere obra-buruarekin, enpresa azpikontratatuak, gremioak, Kalitate Kontroleko Laborategiak eta abar.


1.4.- Eraikina eta haren instalazioak erabiltzeko eta mantentzeko jarraibideak, denboran zehar mantentze lan horiek egiteko programatutako eragiketen plangintzarekin, betiere bat etorriz aplikatzekoa den araudiarekin, EKTn aurreikusitakoarekin (6.1.2.d artikulua; II.2.1.b eranskina), eta egindako inbertsioa ondo kontserbatzeko printzipioekin. Eraikinaren lehen 10 urteetako mantentze lanen urteko balorazio ekonomikoaren zenbatespena izango du.

Obran erabilitako material guztien (produktuak, ekipoak eta sistemak)
zehaztapen teknikoen fitxak sartuko dira.


1.5.- Instalazioak (elektrizitatea, klimatizazioa, suteak, gasa, igogailuak, ura, etab.)
zerbitzuan jartzeko baimen teknikoak eta administratiboak.


1.6.- Instalazioak legeztatzeko proiektuak/dokumentazio teknikoa:
Eraikinaren Liburuaren eranskin gisa jasoko dira instalazioak (elektrizitatea, klimatizazioa, suteak, gasa, igogailuak, etab.) legeztatzeko proiektuen kopiak, instalazio horietako gremioek Industria Sailari edo antzeko erakundeei aurkeztuak.


2.- Kalitate Kontroleko Liburua (209/2014 Dekretua, urriaren 28koa, Eusko Jaurlaritzarena, eta horrekin bat datozen xedapenak). Honako hauek hartzen ditu:
· Esku hartu duten agenteen erregistroa
· Egindako kontrolen zerrenda
· Saiakuntzen, egiaztapenen eta zerbitzu proben emaitzak
· Materialen eta obra unitateen fitxa normalizatuak (Zuzendaritza Fakultatiboak sinatuta)
· Laborategien ziurtagiria (Dekretuaren eranskinaren araberako erantzukizunpeko adierazpena barne)
· Berme ziurtagiriak, bereizgarriak, kalitate marka edo zigiluak, homologazioak eta antzekoak
· Jatorrizko dokumentazioa, hornidura orriak edo etiketak
· Materialak edo obra unitateak errefusatzeagatik sortutako dokumentuak
· Aldaketak (materialen kalitateak, zehaztapenak, etab.)
· Hala badagokio, Dekretua formalki betetzeari buruz Eusko Jaurlaritzak egindako txostena
· Obra amaierako ziurtagiria, bermatzeko obrak betetzen dituela egikaritze proiektuko kalitate zehaztapenak.




3.- Lehen erabilerako lizentzia lortzeko dokumentazio teknikoa:
Eraikinaren Liburuaren edukietatik abiatuta, dokumentu independente batean aurkeztuko da dagokion Udalak 1. erabilerako lizentziari buruz eskatzen duena.


4.- Proiektua/dokumentazio teknikoa jarduera sailkatuaren lizentziarena  edo, Jarduera hasi aurretiazko komunikazioarena : Euskadiko Ingurumen Administrazioari buruzko abenduaren 9ko 10/2021 Legean eskatutakotik abiatuta.



11.- LANAK ETA DOKUMENTUAK AURKEZTEKO ARAUAK:

11.1.- Paper euskarrian aurkeztutako dokumentazioaren formatua:

11.1.1.- Zuzendaritza fakultatiboaren etapako dokumentuak:
· Planoak:
· horien guztien zerrenda edo aurkibidea aurkeztuko da -egikaritze proiektuaren kasurako, baldintza agiri honen I. eranskinean oinarrituta-, ahal dela plastifikatuta, eta dagokion karpetaren edo proiektu kaxaren barruan erraz ikusteko moduan.
· ez azaleztatuta, tolestuta baizik (DIN A-4, azal-hegalik gabe)
· plano bakoitzak identifikazioa edo zenbakia izango du, argia eta begiz ezagutzeko modukoa
· hala badagokio, proiektuaren plano nagusiak aurkeztuko dira, DIN A-3 neurrira murriztuta eta koadernatuta, azkar kontsultatzeko. Plano murriztu horien eskala neurri estandarrekoa izango da, ohiko eskalimetroak eroso erabili ahal izateko.
· Datatuta eta sinatuta egongo dira.

· Idatzizko dokumentazioa (obra amaierako dokumentazioa, etab.):
Oro har, idatzizko dokumentazio guztiak, hasieran, behar adina xehakatutako aurkibide bat izango du, erraz kontsultatu ahal izateko; eta, gainera, orrikatuta egongo da, ahal den neurrian.
DIN A-4 formatua erabiliko da, orriaren alde bietatik idatzita egongo da –kasu berezietan izan ezik, esaterako azaletan, eranskinak bereiztekoetan…–, eta koadernatuta, uztai- artxibagailurik erabili gabe. Koadernatze bakoitzaren barruan, bereizgailuak erabiliko dira eranskinak eta testu osagarriak bereizteko. Orriak zenbakituta egongo dira. Orrialde bakoitzean sarrera bat errepikatuko da, adieraziko dituena proiektuaren datuak (izena eta data) eta dagokion dokumentuarenak (obra amaierako dokumentazioa, etab.).
Dokumentazioak data eta sinadura izango ditu.

                11.1.2.- Txostenak eta bestelakoak:
Dokumentazio idatziari buruz adierazitakoa beteko da.
11.1.3.- Obra ziurtagiriak eta likidazioa:
- Ziurtagirien eta likidazioaren edukia:
DIN A-4 formatua, orriaren alde bietatik idatzita –kasu berezietan izan ezik, esaterako Kapitulukako Laburpena, etab.–, eta koadernatuta, uztai-artxibagailurik erabili gabe. Koadernatze bakoitzaren barruan, bereizgailuak erabiliko dira eranskinak eta testu osagarriak bereizteko (metaketen amortizazioa, prezio berrikuspena, etab.).
11.1.4.- Obrako aktak (Aginduen Liburua):
Lasarte- Oria Udalako zerbitzu teknikoen ereduzko formatua erabiliko da.

11.2.- Lanak euskarri informatikoan aurkeztea:
Adjudikaziodunak lanak euskarri informatikoan aurkeztuz gero (CD-R disko trinko grabagarria, edo DVDa, edo “pendrive” motako kanpo memoria), paperean emandako eduki guzti-guztiak jasoko dira, formatu eta itxura berarekin, eta honako programa hauen arabera:
· Idatzizko dokumentazioa: Microsoft Word 2016rekin bateragarria den bertsioa, baita pdf formatuan ere. Dena den, ziurtagiri, txosten, akta eta antzeko dokumentuak direnean, ez da beharrezkoa izango Microsoft Word-en aurkeztea, eta nahikoa izango da PDF formatukoa.
· Neurketak eta aurrekontua: Presto 2019.02 bertsioa edo lehenagokoa, baita pdf formatuan ere.
- Ziurtagiriak (karatula barne): PDF formatuan.
· Planoak: DWG (Autocad 2019 bertsioa edo lehenagokoa) formatuan, eta baita pdf formatuan ere. DWGko informazioak beharrezko eduki guztiak jasoko ditu (kanpoko erreferentziak, irudiak, etab.), bai eta marrazkia osatzen duten elementuen (ctb) ezaugarri grafiko guztien definizioa ere (lodiera, lerro mota, kolorea, etab.). Kanpoko erreferentziak dagokien planoari lotuta egongo dira, eta plano hori fitxategien egitura aldatu beharrik gabe irakurri eta editatu ahal izango da. Fitxategi digitalen zenbakiak edo izenak bat etorri behar du, funtsean, dagozkion paperezko planoek dutenarekin, erraz identifikatu ahal izateko. Plano guztien aurkibidea gehituko da.
Euskarri informatikoa prestatzean, honako hauek bermatuta egongo dira:
· Behar bezala erabili ahal izatea (irekitzea, irakurtzea eta inprimatzea) behar adinako ahalmena duen edozein ordenagailu bateragarritan.
· Karpeten, azpikarpeten eta fitxategien antolaketak eta identifikazioak guztiz bat etortzea proiektua osatzen duten aleek eta dokumentuek dituztenekin, disko trinkoaren erabilera argia, erraza eta sinplea izan dadin.
Euskarri informatikoko edukiak irakurri eta tratatzeko, eduki horiek sortu zituzten programak erabili ahal izango dira (Microsoft Office, AUTOCAD, Presto, etab.), ziurtagiri energetikoari dagozkion aplikazio espezifikoak bezalaxe.
Era berean, dokumentazio guztia PDF formatuan emango da, eroso maneiatu eta inprimatu ahal izateko, edukia aldatu gabe.

12.- AURKEZTU BEHARREKO DOKUMENTUEN ALE KOPURUA (*):

(*): Lanak eta dokumentuak aurkeztu aurretik, beharrezkoa izango da, lehenik eta behin, «0» bertsioa aurkeztea (paperean eta euskarri digitalean), Lasarte- Oria Udalako Zerbitzu Teknikoek aldez aurretik berrikus dezaten.



12.1.- Obren zuzendaritza fakultatiboaren etapa:

12.1.1.- Obrak egin bitartean:
· Etapa honetan aurrez aipatutako dokumentazioari dagokionez (ziurtagiriak, txostenak, etab.):
· Hiru ale paperean
· Ale oso bat euskarri informatikoan
12.1.2.- Obra amaierako dokumentazioa:
· “Eraikinaren liburua-Obra amaierako egoera” (Planoak eta Memoria eranskinekin) (instalazioak legeztatzeko proiektuak/dokumentazio teknikoa barne):
· Bi ale oso euskarri informatikoan
· "Erabilera eta Mantentze Lanen Eskuliburua":
· Bi ale oso euskarri informatikoan
· “Kalitate Kontroleko Liburua”:
· Bi ale oso euskarri informatikoan
· Lehen erabilerako lizentziarako beharrezkoa den dokumentazio teknikoa:
· Bi ale oso euskarri informatikoan
(fatxaden amaierako egoeraren argazkiak artxibo digital independente batean erantsiko dira)
·  Jarduera hasi aurreko jakinarazpenerako dokumentazio teknikoa:
· Bi ale oso euskarri informatikoan


13.- KONTRATUAREN ZUZENDARITZA

Kontratuaren Zuzendaritza (1098/2001 ED, urriaren 12koa: APKLren Erregelamendua, 94. artikulua) Lasarte- Oria Udal Bulego Teknikoari dagokio, zehazki bulego honetako Arkitektoari . Zerbitzu horrek kontratua eta, ondorioz, adjudikaziodunak aurkeztutako proiektuak eta gainerako agiriak gainbegiratuko ditu. Era berean, zalantzarik izanez gero, preskripzio tekniko partikularren agiri hau interpretatzeko ahalmena izango du. 

Lasarte-Oriako Udalak, bulego teknikoko Arkitektoaren bidez, obra-zuzendaritzako gidalerro teknikoak ezarri ahal izango dizkio esleipendunari, eta esleipendun horri dagokio gidalerro horiek garatzea eta teknikoki zehaztea.

[bookmark: Donostia,_2023ko_maiatzaren_19a.]

 I ERANSKINA:

1.- Kokapena eta kokalekua
2.- Arkitektura
3.- Eraikuntza
4.- Egitura
5.- Instalazioak
6.- Urbanizazioa 

	Eskalak:

	1.-
	Kokapena eta kokalekua
	

	
	1.1: Kokapena .................................................................................................
	1/100.000 - 1/25.000

	
	1.2: Kokalekua ................................................................................................
	1/5.000 - 1/2.000

	2.-
	Arkitektura
	

	
	2.1: Zuinketa………………............................................................................
	1/200 - 1/500

	
	2.2: Oinplanoak: Erabilerak, azalera erabilgarriak eta eraikiak
	 1/100-1/50

	
	2.3: Oinplanoak: Kotak…………………………………………………………………………….
	1/100 - 1/50

	
	2.4: Sekzioak (lehendik dagoen eraikinarekin, hala badagokio)………………
	1/100 - 1/50

	
	2.5 Altxaerak ………………………………………………………………………………………….
	1/100 - 1/50

	
	 2.6: Perspektiba, infografia …………………………………………………………………..
	S/E

	
3.-
	
Eraikuntza
3.1:	Eraikuntzako sekzioak eta xehetasunak:
	

	
	3.1.1: Fatxadaren sekzio bertikala .................................................
	1/20 - 1/10

	
	3.1.2: Fatxadako baoen sekzio horizontala eta bertikala …….…......
	1/3

	
	3.1.3: Estalkien definizioa (Dilatazio-junturak, estalkikoak,
zoladurakoak, materialetakoak, etab.)…….......................
	
1/100 - 1/50

	
	3.1.4: Estalkien definizioaren xehetasunak ....................................
	1/3 – S/E

	
	3.1.5: Beste iragazgaizte batzuen xehetasunak (dutxak, ur-tangak,piszina etab.)
	1/3

	
	3.1.6:  Zubi termikoak eta akustikoak
	1/3

	
	3.1.7:  Banaketen Sekzio Bertikala (trenkadak, barnealdeko
	

	
	paramentuak, etab……………………………………………………………
	1/10-1/50-1/100




Eskalak:

	3.2:
	Akaberak:
	

	
	3.2.1: Luzoruak, paretak eta sabaiak ...............................................
	1/100 - 1/50

	
	3.2.2:  Sabai aizunak zatikatzea (luminariak, etab.) .....................
	1/50

	
	3.2.3: Xehetasunak ...........................................................................
	1/2

	
	
	

	3.3:
	Kanpoaldeko arotzeria eta beirak:
3.3.1: Oinplanoko eta/edo altxaerako kokapena...........................
	
1/100

	
	3.3.2: Memoria grafikoa (beiren definizioa barne) 
	1/50

	
	3.3.3: Xehetasunak (beiren definizioa barne).................................
	1/2 - 1/1

	
	
	

	3.4:
	Barnealdeko arotzeria:
3.4.1: Oinplanoko kokapena..........................................................
	
1/100

	
	3.4.2: Memoria grafikoa................................................................
	1/50

	
	3.4.3: Xehetasunak…….........................................................................
	1/2 - 1/1

	
	3.4.4:  Sarrailagintza…….......................................................................
	1/100

	
	
	

	3.5
	Burdineria:
	

	
	3.5.1: Memoria grafikoa................................................................
	1/50

	
	3.5.2: Xehetasunak...............................................................................
	1/2-1/1

	
	
	

	3.6:
	Mantentze lanak egiteko bitartekoak (segurtasun sokak, estalkirako sarbideak, gondolak, etab)
	

	
	3.6.1: Oinplanoko eta/edo altxaerako kokapena...........................
	1/100-1/50

	
	3.6.2: Xehetasunak…..........................................................................
	1/3

	
	
	

	3.7:

	Altzariak, ekipamendua eta seinaleak (hala badagokio):
	

	
	3.7.1: Oinplanoak, Sekzioak eta Altxaerak……………………………………
	1/25

	
	3.7.2: Xehetasunak………………………………………………………………………



	1/3

	3.8:     
	Piszina:
3.8.1: Oinplanoak, Sekzioak eta Altxaerak……………………………………
	
1/25


	         3.8.2: Xehetasunak……………………………………………………………………..            1/3
                        3.8.3: Memoria grafikoa………………………………………………………………            1/50

	4.-
	Egitura

	

	
	4.1:	Oinplanoaren zimendua (lur elektrikoak barne)……………………………
	1/50

	
	4.2:	Oinplanoak (forjatuak, plakak) (lehendik dagoen eraikinarekin, hala badagokio)……………………………………………………………………………………………………
	
1/50

	
	4.3:	Sekzioak (eskailerak, euste-hormak, etab.) (lehendik dagoen eraikinarekin, hala badagokio)……………………………………………………………….
	
1/20

	
	4.4:	Pilareak (laburpen-koadroa), habeak eta hormak armatzea; zintrak, etab.(lehendik dagoen eraikinarekin, hala badagokio) ……………......................
	
1/20 - 1/5

	
	4.5:	Xehetasunak (korapiloak armatzea, soldadurak, etab.) ................
	1/10 - 1/5










5.- Instalaciones                                                                                                                   Eskalak:

5.1: Iturgintzako hargunea: 
5.1.1: Iturgintza eta Saneamendua:
	5.1.1.1: Hasierako eskema (Hargunea, Banaketa,UBS ur beroaren energia-ekoizpena) ………………………………………………..……………...
	
S/E

	5.1.1.2: Hargunearen trazadura (kanpoko eta barruko tarteak 
	1-100-1/50





5.1.2: Sanamendu-hartunea:
	5.1.2.1: Hasierako eskemak …………………………………………….
	S/E

	5.1.2.2: Hargunea eta euri-uretarako eta ur beltzetarako kutxatila sarea,(Zimendua gainjartzea, eta, hala badakokio, Geoteknia)…………………………………………………………………………….
	

1-100-1/50

	5.1.2.3: Xehetasunak (kutxatilak, hodiak,etab.))……………..
	1/20 - 1/10



5.1.3: Iturgintza (AF eta ACS, ur beroa eta edateko ura)
        eta Saneamendua:
	5.1.3.1: Solairuen araberako banaketa ……………………………..
	1/100-1/50



5.2: Berokuntza / Klimatizazioa / Aireztapena::
5.2.1: Ekoizpena:
	5.2.1.1: Hasierako eskemak ………………………………………………..
	S/E

	5.2.1.2: Hornikuntza sareak/erregaien biltegiak
(likidoak, gaseosoak, bioerregaiak…)....................................
	
1/100-1/50

	5.2.1.3: Makina gelak / Makineria (kanpoko eta barruko kokapena.Eraikuntza xehetasunak).......................................
	
1/100-1/50-1/20


5.2.2: Beroaren/hotzaren banaketa::
	5.2.2.1: Hasierako eskemak (banaketa sistema/azpisistema hidraulikoak, hozkailuak eta airekoak)………………………………..
	
S/E

	5.2.2.2: Hodiak banatzeko sareak (airekoak,beroa/hotza igorpen ekipo terminalak barne) ……………………………
	
1-100-1/50

	5.2.2.3: Hoditeria banatzeko sareak hidraulikoak, 
hozkailuak, beroa/hotza botatzeko terminalak barne………............................................................................
	

1/100-1/50

	5.2.2.4:  Kondentsatuak husteko sareak (5.1.3.1-ri dagokionez)……………………… ………………………………………………..
	
1/100-1/50



5.2.3: Aireztapena (airea berritzea)::
	5.2.3.1: Hasierako eskemak ……………………………………………..…
	S/E

	5.2.3.2: Banaketa-sareak (independenteak badira eta  5.2.2.2 puntuan sartuta ez badaude).....................................
	
1/100-1/50


5.2.4: Regulación / Telegestión:
	5.2.4.1: Hasierako eskemak ……………………………………..…………
	S/E

	5.2.4.2: Erregulazio sistemaren koadroen/moduluen eta
sareen banaketa
	
1/100-1/50



5.3: Elektrizitatea:
5.3.1: Elektrizitatea Goi Tentsioan (hala badagokio)::
	5.3.1.1: Hargunearen eta TZaren hari bakarreko eskema …..
	S/E

	5.3.1.2: GTko hargunea (kanpoko/barruko tartea)
	1/100-1/200

	5.3.1.3: TZren oinplanoa eta eraikuntza xehetasunak ………..
	1/100-1/50


5.3.2: Elektrizitatea behe-tentsioan:
	5.3.2.1: Eskema hari-bakarrak (BTko hargunekoak, haLA Badagokio, eta koadro elektriko guztitoak)………………….……..
	
S/E

	5.3.2.2: Hargunea, Babes Kutxa Nagusia, Koadro orokorra …..
	1-100-1/50

	5.3.2.3: Linea nagusien eta koadro elektrikoen kokapen eskemak(eraikinaren oinplanoan eta sekzioan)……………….....
	
S/E

	5.3.2.4: Linea nagusien eta koadro elektrikoen kokapen eskemak(solairuen arabera) (argiak, larrialdietako argiak, luminariak, korronte hartuneak, mekanismoak, hargailuak)…
	

1/100-1/50

	
	




Eskalak:

	5.4:
	Suteak:
	

	
	5.4.1: Sektorizazioa – Ebakuazioa ....................................................
5.4.2: Detekzioa (Hasierako eskema barne) .....................................
	1/100 - 1/50
1/100 - 1/50 - S/E

	
	5.4.3: Itzalketa (Hasierako eskema barne) .......................................
	1/100 - 1/50 - S/E

	5.5:
	Sarbideen segurtasuna eta kontrola; Giltzen kontrola, megafonia:
5.5.1: Hasierako eskema ……………………………………….........................
	
S/E

	
	5.5.2: Plantas……………………… ...........................................................
	1/100 - 1/50

	5.6:
	Telefonoak, telekomunikazioak eta antenak; ahotsa eta datuak:
	

	
	5.6.1: Hasierako eskema ……………………………………………… ................
5.6.2: Oinplanoak ……………………… .......................................................
	S/E
1/100 - 1/50

	5.7:
	Domotika, ikus-entzunezkoak:
	

	
	5.7.1: Hasierako eskema ………………………………………..........................
5.7.2: Oinplanoak ……………………… .......................................................
	S/E
1/100 - 1/50


5.8:   Instalazioak gainjartzea (klimatizazioa, elektrizitatea, suteak, etab.)         1/50
5.9:   Mekanikoak (igogailuak, etab.)………………………………………………………..       1/50


6.- Urbanizazioa 
6.1:	Zuinketa eta nibelazioa. Sestrak  Gainjartzea Hasierako egoera/Proiektua):
	
	6.1.1: Oinplanoa ..................................................................................
	1 200 - 1/500

	
	6.1.2: Sekzioak ........... ........................................................................
	1/200 - 1/500

	
	
	

	6.2:
	Materialak:
	

	
	6.2.1: Oinplanoa ...... .........................................................................
	   1/200 - 1/500

	

	6.2.2:  Eraikuntzako xehetasunak .....................................................

	   1/20

	
	
	

	6.3:
	Instalazioak, zerbitzu sareak eta harguneak
	

	(Estolderia, ura eta ureztaketa, elektrizitatea, telefonia eta datuak, gasa, etab); (bereizketa erabilera publiko/pribatua):

	
	6.3.1: Oinplanoa (trazadura eta neurriak) .........................................
	  1/200 - 1/500

	
	6.3.2: Eraikuntzako xehetasunak........................................................
	1/20

	
	
	

	6.4:
	Eragindako beste zerbitzu sare batzuk (hala badagokio)…………...…....
	1/200

